**Deň otvorených ateliérov® 2020**

**Srdečne Vás pozývame vychutnať si momenty dotyku s krásou a nahliadnuť do ateliérov umelcov Bratislavského samosprávneho kraja počas Dňa otvorených ateliérov® - 24. 10. 2020**

Modra, Častá, Budmerice, Vinosady, Pezinok, Limbach, Svätý Jur, Chorvátsky Grob, Ivanka pri Dunaji, Bratislava–Vajnory, Bratislava, Bratislava-Devínska Nová Ves, Stupava, Lozorno

**V sobotu 24. 10. 2020 od 10.00 do 21.00** **ŠTYRIDSAŤSEDEM VÝTVARNÍKOV z TRIDSIATICH TROCH ATELIÉROV, DVE TVORIVÉ DIELNE a SEDEM VÝSTAV** v rámci Bratislavského kraja sprístupnia svoje tvorivé priestory v Modre, Častej, Budmericiach, Vinosadoch, Pezinku, Limbachu, Svätom Jure, Chorvátskom Grobe, Ivanke pri Dunaji, Bratislave–Vajnoroch, Bratislave, Bratislave-Devínskej Novej Vsi, Stupave a Lozorne

Deň otvorených ateliérov je jedinečnou príležitosťou pre milovníkov umenia, amatérskych tvorcov, ale aj zvedavcov spoznať svet, v ktorom tak amatérski ako i profesionálni výtvarníci tvoria, kde vdychujú, prostredníctvom svojho talentu a z hĺbky svojho ducha, krásu matérii a tá sa potom vyníma v galériách, interiéroch, či exteriéroch, alebo priamo u Vás doma. Je to šanca pre Vás na krátky rozhovor s Vašimi obľúbenými autormi, výmenu názorov a vzájomnú inšpiráciu.

Podujatie z verejných zdrojov podporil [Fond na podporu umenia](https://www.fpu.sk/sk/).

* **Pýtate sa ako na to?**

Odhliadnuc od premenlivého jesenného počasia, si môžete bez obáv vopred naplánovať prehliadku ateliérov a výtvarných dielní autorov s pôsobiskom v Bratislavskom samosprávnom kraji, stačí si zapamätať termín - **sobotu 24. 10. 2020.**

* **Kde nájdete otvorené ateliéry?**

Indície vedúce do ateliérov jednotlivých autorov, ich adresy a GPS, nájdete v elektronickej forme na **webovej stránke Malokarpatského osvetového strediska v Modre**, **tu bude zverejnená elektronická mapka na stiahnutie a bulletin s mapkami a so zoznamom jednotlivých umelcov a vyznačenými miestami -**

[**www.moska.sk/podujatia/den-otvorenych-atelierov-2020/**](https://www.moska.sk/podujatia/den-otvorenych-atelierov-2020/)

[**www.facebook.com/Moska.sk**](http://www.facebook.com/Moska.sk)

[**www.facebook.com/events/348247559879270/**](https://www.facebook.com/events/348247559879270/)

**Tlačené bulletiny s mapkami nájdete začiatkom októbra na pultoch informačných kancelárií:**

Mestské informačné centrum Pezinok, M. R. Štefánika 1, Stará radnica

Infocentrum Svätý Jur, turistické informácie a umelecká galéria, Prostredná 64

Turisticko-informačné centrum Modra, Štúrova 59

Turistické informačné centrum Bratislava, Klobučnícka 2

Mestské kultúrne a informačné centrum Stupava, Agátová 9

**Filmový seriál z Dňa otvorených ateliérov 2019 môžete sledovať na:**

[**www.youtube.com**](http://www.youtube.com) po vyhľadaní Deň otvorených ateliérov 2020

[**www.vimeo.com/moskamodra**](http://www.vimeo.com/moskamodra)

[**www.facebook.com/Moska.sk**](http://www.facebook.com/Moska.sk)

* **Deň otvorených ateliérov 24. 10. 2020**

Spoločne s Vašou rodinou, alebo s priateľmi preskúmajte brožúru DOA a rozhodnite sa pre miesta, ktoré Vás najviac lákajú. Možno si v toto sobotňajšie ráno trochu privstaňte, už len preto, aby Vaša cesta po ateliéroch bola čo najpestrejšia a zastihli ste od 10. do 21. hodiny čo najviac umelcov. **Ateliéry na danej adrese budú označené maliarskym stojanom s informačnou tabuľou a maliarskou paletou s číslom ateliéru**. Už v prvom ateliéri, do ktorého zavítate, si môžete vyzdvihnúť tlačený bulletin s adresami ateliérov zúčastnených výtvarníkov.

Prajeme Vám šťastnú cestu a veľa zážitkov

**Hlavní partneri podujatia:**

* Deň otvorených ateliérov sa organizuje v rámci projektu „Kultúrno-kreatívne oživenie tradícií“ (Heritage SK-AT), ktorý je spolufinancovaný z prostriedkov **Európskeho fondu regionálneho rozvoja v rámci Programu spolupráce Interreg V-A Slovenská republika – Rakúsko.**

****

* **Fond na podporu umenia** - Z verejných zdrojov podporil Fond na podporu umenia

**Organizátor podujatia:**

* **Malokarpatské osvetové stredisko** v Modre je príspevkovou organizáciou s právnou subjektivitou, ktorého zriaďovateľom je od 1.4.2002 Bratislavský samosprávny kraj. Svojím poslaním, ktorého cieľom je rozvoj miestnej a regionálnej kultúry, je jediným zariadením v Bratislavskom kraji.

****

**Partneri podujatia:**

* Národné osvetové centrum v Bratislave, Kultur Niederősterreich, Kulturvernetzung Niederősterreich

****

 ** **

**Mediálni partneri podujatia:**

* In.ba, kamdomesta, citylife, sdetmi.com, eventland

****

****

**Kontakt:**

tel: 033/643 34 89

e-mail: moska@moska.sk

[www.moska.sk](http://www.moska.sk)

**Kontakt na organizátora:**

Ján Honza

tel: 0905 777 968

e-mail: honza@moska.sk

[www.facebook.com/Moska.sk](http://www.facebook.com/Moska.sk)